Υποδοχή με πανό και συνθήματα επιφύλασσαν στον Υπουργό Αγροτικής Ανάπτυξης Βαγγέλη Αποστόλου οι αγρότες της Βέροιας.

Ο υπουργός βρέθηκε στην πόλη για να μιλήσει σε συνέδριο για το ροδάκινο. Οι διαδηλωτές επιχείρησαν να εισβάλλουν στην αίθουσα όπου θα μιλούσε ο Υπουργός, κάτι τέτοιο δεν τους επετράπη και τα αίματα άναψαν, με αποτέλεσμα να σημειωθούν μικρής έκτασης επεισόδια.

Οι αγρότες συγκρούστηκαν με τους αστυνομικούς που προσπάθησαν να τους απωθήσουν.

Ομάδα διαδηλωτών κατάφερε να μπει μετά από ώρα στην αίθουσα, ωστόσο πριν καταφέρουν να ανοίξουν πανό διαμαρτυρίας, οι αστυνομικοί τους έβγαλαν… σηκωτούς.

Το γεγονός ότι ένας αστυνομικός (με πολιτικά) έβγαλε “αγκαζέ” μέχρι τον δρόμο έναν από τους διαδηλωτές δημιούργησε νέα ένταση, ώσπου επενέβησαν αξιωματικοί της Διεύθυνσης Αστυνομίας Ημαθίας και απομάκρυναν τον αστυνομικό που εξόργισε τους συγκεντρωμένους.

Ο Υπουργός ολοκλήρωσε κανονικά την ομιλία του με τους εξοργισμένου αγρότες να ρίχνουν στον δρόμο έξω από την αίθουσα, ροδάκινα ως ένδειξη διαμαρτυρίας…

Με πληροφορίες, φωτογραφίες και βίντεο από inveria